கேள்வி: பாடாங் பெசார் - வரலாறு பற்றி தகவல் சொல்.
பதில்: * 1913-ஆம் ஆண்டில், பெர்லிஸ் பாடாங் பெசார் நகரத்தையும் சிங்கப்பூர் நகரத்துடன் இணைக்கும் இரயில் இணைப்பு உருவாக்கப்பட்டது. * 1918-ஆம் ஆண்டில், பாடாங் பெசார் நகரத்தையும்; தாய்லாந்தில் உள்ள ஹாட்சாய்; சோங்லா நகரங்களை இணைக்கும் இரயில் இணைப்பு உருவாக்கப்பட்டது. இதன் மூலம் தாய்லாந்துக்கு நேரடியாக இரயில் மூலமாகக் கடப்பதற்கான சேவையும் தொடங்கியது. * 1928 ஆம் ஆண்டில், உள்ளூர் சீன குடிமக்களின் விருப்பத்தின் கீழ் முதல் சீன தொடக்கப்பள்ளி கட்டப்பட்டது. இரண்டாம் உலகப் போர் * டிசம்பர் 1941-இல், இரண்டாம் உலகப் போர்] போது ஜப்பானியர்கள் மலாயாவுக்குள் படையெடுத்து வருவதைத் தற்காலிகாமாகத் தாமதப் படுத்துவதற்கு பிரித்தானிய படைகள் இங்கு நிறுத்தி வைக்கப்பட்டன. இந்த இராணுவத் தற்காப்பு நடவடிக்கைக்கு ஆபரேஷன் குரோகோல் (Operation Krohcol) என்று பெயர். * 1960-களில், மலேசியாவிற்கும் தாய்லாந்திற்கும் இடையிலான எல்லைக் கோட்டில் இருந்து 1 மீ தொலைவில் உள்ள தற்போதைய புதிய பாடாங் பெசார் இரயில் நிலையத்திற்கு அருகே தங்க முக்கோண வணிகப் பகுதி ( Golden Triangle Commercial Area) உருவாக்கப்பட்டது. இது மலேசியா மற்றும் தெற்கு தாய்லாந்தில் ஒரு பிரபலமான கடைவலச் சொர்க்கமாக மாறியது. தவிர, இந்த பகுதியில் கடத்தல் தீவிரமானது. அதுவே மலேசியா மற்றும் தாய்லாந்து அரசாங்கங்களின் கவனத்தையும் ஈர்த்தது. * 1970-இல், இரண்டாவது தேசியத் தொடக்கப்பள்ளி கட்டப்பட்டது. புதிய குடிநுழைவு வளாகம் * 1990-களில், புதிய பாடாங் பெசார் குடிநுழைவு வளாகம் கட்டப்பட்டது. இதற்கிடையில், பழைய இரயில் நிலையம் புதுப்பிக்கப்பட்டு உள்நாட்டு உலர் துறைமுகமாக மேம்படுத்தப்பட்டது. மலேசியா; தாய்லாந்து இரண்டு நாடுகளின் சோதனைச் சாவடிகளும் பாதசாரி பாலம் மூலமாக இணைக்கப் பட்டன. * 1994-ஆம் ஆண்டில், இந்தப் பகுதியில் கடத்தல் நடவடிக்கைகள் தீவிரமானதால், இங்கிருந்த தங்க முக்கோண வணிகப் பகுதி இடிக்கப்பட்டது. இதனால் தாய்லாந்தின் எல்லைப் பொருளாதாரமும்; இரு நாடுகளுக்கும் இடையிலான உறவுகளும் பாதிப்பு அடைந்தன. புதிய வணிகப் பகுதி (Aked Niaga Padang Besar) கட்டப்பட்டது. * 2000-ஆம் ஆண்டில், பாடாங் பெசார் மேல்நிலைப் பள்ளி கட்டப்பட்டது. * அக்டோபர் 2014-இல் மலேசியாவில் இரயில் மின்மயமாக்கல் திட்டம் நிறைவு அடைந்தது. கட்டுமானக் காலம் 6 ஆண்டுகள்.
கேள்வி: பாடாங் பெசார் - சுற்றுலா குறித்து விரிவாக சொல்லுங்கள்.
பதில்: முன்பு காலத்தில் விவசாயத் துறைதான் பாடாங் பெசார் உள்ளூர் குடிமக்களுக்கு அதிகமாக வருமானம் ஈட்டிய துறையாக இருந்தது. ஆனால் அந்தப் பழைய விவசாயத் துறையுடன் ஒப்பிட்டுப் பார்க்கும் போது, இப்போது சுற்றுலா, அனைத்துலக வர்த்தகம் மற்றும் தளவாடத் துறைகள் தான் மிக முக்கியமான இலாபம் தரும் துறைகளாக விளங்குகின்றன. பாடாங் பெசார் தொழில் பகுதி, பெர்லிஸ் மாநிலத்திலேயே மிக முக்கியமான தொழில் பகுதிகளில் ஒன்றாகவும் கருதப் படுகிறது. 1960-ஆம் ஆண்டு தொடங்கி பாடாங் பெசார் பிரபலமான கடைவலச் சொர்க்கமாக விளங்கி வருகிறது. இந்த நகரத்திற்கு மலேசியா மற்றும் தாய்லாந்து ஆகிய இரு நாடுகளில் இருந்தும் சுற்றுலா வணிக நோக்கங்களுக்காகப் பொதுமக்கள் அடிக்கடி வந்து போகிறார்கள். இப்போது எல்லாம், இந்த நகரத்திற்கு ஒவ்வொரு வார இறுதியிலும் மற்றும் பொது விடுமுறை நாட்களிலும் தீபகற்ப மலேசியா மற்றும் தென் தாய்லாந்து பகுதிகளில் இருந்து ஆயிரக் கணக்கான பார்வையாளர்கள் வருகை தருகிறார்கள்.[https://www.penang-traveltips.com/malaysia/perlis/padang-besar.htm Padang Besar has been a popular shopping destination among Malaysians who converge there for duty-free shopping, mainly of household items from Thailand. Until the crossing at Bukit Kayu Hitam was opened in the 1980's, Padang Besar was the main crossing from the west coast of Peninsular Malaysia into Thailand.]
கேள்வி: பாடாங் பெசார் - மக்கள் தொகையியல் பற்றி நீங்கள் என்ன அறிந்துள்ளீர்கள்?
பதில்: 2007-ஆம் ஆண்டு புள்ளிவிவரங்களின் அடிப்படையில் பாடாங் பெசார் நகரத்தின் மக்கள் தொகை 13,748. ஆகும். இனங்களின் அடிப்படையில் மக்கள் தொகை அமைப்பு: மலாய் மக்கள்: 73.52% சீன மக்கள்: 23.23% இந்தியர்: 2.82% மற்றவர்கள்: 0.59% - பெரும்பான்மையானவர் தென் தாய்லாந்தைச் சேர்ந்த தாய்லாந்து முஸ்லிம்கள்.